CELEX: 32019R1170
Language: bg
Date: 2019-07-08 00:00:00
Title: Регламент за изпълнение (ЕС) 2019/1170 на Комисията от 8 юли 2019 година за изменение и поправка на Регламент (ЕО) № 29/2009 за определяне на изисквания за услугите по осъществяване на линия за предаване на данни за Единното европейско небе (Текст от значение за ЕИП.)

9.7.2019   
               
               
                  BG
               
               
                  Официален вестник на Европейския съюз
               
               
                  L 183/6
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1170 НА КОМИСИЯТА
         от 8 юли 2019 година
         за изменение и поправка на Регламент (ЕО) № 29/2009 за определяне на изисквания за услугите по осъществяване на линия за предаване на данни за Единното европейско небе
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета (1), и по-специално членове 43 и 44 от него,
         като има предвид, че:
         
                     (1)
                  
                  
                     В Регламент (ЕО) № 29/2009 на Комисията (2) се определят изискванията за координирано въвеждане на услуги по осъществяване на линия за предаване на данни въз основа на комуникации при пренос на данни въздух—земя „от точка до точка“.
                  
               
                     (2)
                  
                  
                     С оглед на нерешените проблеми при внедряването на линия за предаване на данни, на предприетите коригиращи действия и на поставената цел, съгласно която най-малко 75 % от полетите следва да бъдат оборудвани с линия за предаване на данни, критериите за освобождаване следва да бъдат изменени. Тези критерии следва да запазят своята ефективност, без излишно да обременяват икономически конкретни категории оператори, на които се пада действително малък дял от общия брой полети. Тези категории следва да включват операторите на въздухоплавателни средства с инсталирани бъдещи аеронавигационни системи (Future Air Navigation Systems (FANS) 1/A, операторите на по-стари въздухоплавателни средства и на въздухоплавателни средства, предназначени за превозване на 19 или по-малко пътници.
                  
               
                     (3)
                  
                  
                     За да се запази актуалността на регламента, следва да се въведат изменения в позоваванията на приложение 10 на Международната организация за гражданско въздухоплаване (ИКАО) в приложение III към Регламент (ЕО) № 29/2009 на Комисията, наред с някои технически корекции.
                  
               
                     (4)
                  
                  
                     С Регламент за изпълнение (ЕС) 2015/310 на Комисията (3) бе изменен член 3 от Регламент (ЕО) № 29/2009, без това да бъде отразено правилно в членове 6 и 8 от Регламент (ЕО) № 29/2009. Този пропуск следва да бъде коригиран.
                  
               
                     (5)
                  
                  
                     Тъй като с настоящия регламент се изменят критериите за освобождаване съгласно член 14 от Регламент (ЕО) № 29/2009, е целесъобразно да се адаптират условията на посочения регламент и по отношение на член 127, параграф 3 от Регламент (ЕС) 2018/1139, посочен в член 44 от същия регламент.
                  
               
                     (6)
                  
                  
                     Поради това Регламент (ЕО) № 29/2009 следва да бъде съответно изменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 127, параграф 3 от Регламент (ЕС) 2018/1139,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕО) № 29/2009 се изменя, както следва:
            
                        1)
                     
                     
                        В член 3 параграф 3 се заменя със следното:
                        
                           „3.   Параграф 2 не се прилага за:
                           
                                       а)
                                    
                                    
                                       въздухоплавателни средства с индивидуално свидетелство за летателна годност, издадено първоначално преди 1 януари 1995 г.;
                                    
                                 
                                       б)
                                    
                                    
                                       въздухоплавателни средства с индивидуално свидетелство за летателна годност, първоначално издадено преди 31 декември 2003 г., които излизат от експлоатация във въздушното пространство, посочено в член 1, параграф 3, преди 31 декември 2022 г.;
                                    
                                 
                                       в)
                                    
                                    
                                       въздухоплавателни средства с индивидуално свидетелство за летателна годност, първоначално издадено преди 1 януари 2018 г., които са оборудвани преди тази дата със средства за комуникация по линия за предаване на данни, отговарящи на изискванията на един от документите Eurocae, посочени в приложение III, точка 10;
                                    
                                 
                                       г)
                                    
                                    
                                       въздухоплавателни средства със сертифициран максимален седалков капацитет от ≤ 19 места и сертифицирана излетна маса от ≤ 45 359 kg (100 000 фунта), с първоначален индивидуален сертификат за летателна годност, издаден преди 5 февруари 2020 г.;
                                    
                                 
                                       д)
                                    
                                    
                                       държавни въздухоплавателни средства;
                                    
                                 
                                       е)
                                    
                                    
                                       въздухоплавателни средства, които изпълняват полети във въздушното пространство, посочено в член 1, параграф 3, за изпитване, доставка или техническо обслужване или с временно неизправни компоненти на линията за предаване на данни при условията, определени в приложимия списък на минималното оборудване, изисквано съгласно приложение III, точка 1.“
                                    
                                 
                     
                  
                        2)
                     
                     
                        в член 6, параграфи 1, 2 и 3 позоваванията на член 3, параграф 2 и на член 3, параграф 3 се заменят с позовавания на член 3, параграф 2;
                     
                  
                        3)
                     
                     
                        в член 8, параграфи 1, 2 и 3 позоваванията на член 3, параграф 5 се заменят с позовавания на член 3, параграф 4;
                     
                  
                        4)
                     
                     
                        в член 14, параграф 2 думите „член 5, параграф 3 от Регламент (ЕО) № 549/2004“ се заменят с думите „член 127, параграф 3 от Регламент (ЕС) 2018/1139“;
                     
                  
                        5)
                     
                     
                        в член 14 параграф 3 се заменя със следното:
                        
                           „3.   Критериите, посочени в параграф 1, са следните:
                           
                                       а)
                                    
                                    
                                       комбинации типове/модели въздухоплавателни средства, които са в края на своя производствен цикъл и се произвеждат в ограничен брой; и
                                    
                                 
                                       б)
                                    
                                    
                                       комбинации типове/модели въздухоплавателни средства, за които разходите за преоборудване биха били несъразмерно високи поради остарелия им дизайн.“;
                                    
                                 
                     
                  
                        6)
                     
                     
                        приложение III се заменя с текста в приложението към настоящия регламент.
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 8 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 212, 22.8.2018 г., стр. 1.
         
            (2)  Регламент (ЕО) № 29/2009 на Комисията от 16 януари 2009 г. за определяне на изисквания за услугите по осъществяване на линия за предаване на данни за Единното европейско небе (ОВ L 13, 17.1.2009, стр. 3).
         
            (3)  Регламент за изпълнение (ЕС) 2015/310 на Комисията от 26 февруари 2015 г. за изменение на Регламент (ЕО) № 29/2009 за определяне на изисквания за услугите по осъществяване на линия за предаване на данни за Единното европейско небе и за отмяна на Регламент за изпълнение (ЕС) № 441/2014 (ОВ L 56, 27.2.2015 г., стр. 30).
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ III
                     
                        1.   
                        
                           ORO.MLR.105 от приложение III към Регламент (ЕС) № 965/2012 на Комисията от 5 октомври 2012 г. за определяне на технически изисквания и административни процедури във връзка с въздушните операции или приложение 6 на ИКАО — „Експлоатация на въздухоплавателни средства“, част I (Международен търговски въздушен транспорт — самолети) (11-о издание, юли 2018 г., включващо изменение 43), или приложение 6 на ИКАО — Експлоатация на въздухоплавателни средства, част II (Международен въздушен транспорт с общо предназначение — самолети) (10-о издание, юли 2018 г., включващо изменение 36).
                        
                     
                     
                        2.   
                        
                           Глава 3 — Аеронавигационна телекомуникационна мрежа, раздел 3.5.1.1 „Контекстно управление“ (CM), букви а) и б) от приложение 10 на ИКАО — „Аеронавигационни телекомуникации“ — том III, част I (Цифрови комуникационни системи за пренос на данни) (2-ро издание, юли 2007 г., включващо изменения 70—82).
                        
                     
                     
                        3.   
                        
                           Глава 3 — Аеронавигационна телекомуникационна мрежа, раздел 3.5.2.2 „Комуникация между ръководителите на полети и пилотите чрез линия за предаване на данни“ (CPDLC), букви а) и б) от приложение 10 на ИКАО — „Аеронавигационни телекомуникации“ — том III, част I (Цифрови комуникационни системи за пренос на данни) (2-ро издание, юли 2007 г., включващо изменения 70—82).
                        
                     
                     
                        4.   
                        
                           Глава 3 — Аеронавигационна телекомуникационна мрежа, раздели 3.3, 3.4 и 3.6 от приложение 10 на ИКАО — „Аеронавигационни телекомуникации“ — том III, част I (Цифрови комуникационни системи за пренос на данни) (2-ро издание, юли 2007 г., включващо изменения 70—82).
                        
                     
                     
                        5.   
                        
                           Глава 6 — УКВ цифрова връзка въздух — земя (VDL) от приложение 10 на ИКАО — „Аеронавигационни телекомуникации“ — том III, част I (Цифрови комуникационни системи за пренос на данни) (2-ро издание, юли 2007 г., включващо изменение 90).
                        
                     
                     
                        6.   
                        
                           Глава 3 — Общи процедури за международното аеронавигационно телекомуникационно обслужване, раздел 3.5.1.5 от приложение 10 на ИКАО — „Аеронавигационни телекомуникации“ — том II — (Процедури за комуникация, включително процедури със статут на аеронавигационно обслужване) (7-о издание, юли 2016 г., включващо изменения 40—90).
                        
                     
                     
                        7.   
                        
                           Глава 2 — Общи положения — Раздел 2.26.3 от приложение 11 на ИКАО — „Обслужване на въздушното движение“ (14-о издание, юли 2016 г., включващо изменение 50-А).
                        
                     
                     
                        8.   
                        
                           Глава 6 — Изисквания на ATS за комуникациите — раздел 6.1.1.2 от приложение 11 на ИКАО — „Обслужване на въздушното движение“ (14-о издание, юли 2016 г., включващо изменение 50-А).
                        
                     
                     
                        9.   
                        
                           Eurocae ED-111, Функционални спецификации за наземен запис CNS/ATM, юли 2002 г., включващи изменение 1 (30.7.2003 г.).
                        
                     
                     
                        10.   
                        
                           Eurocae ED-100 (септември 2000 г.) и ED-100A (април 2005 г.), Изисквания за оперативна съвместимост за приложенията ATS, които използват ARINC 622 за пренос на данни.
                        
                     
                     
                        11.   
                        
                           Eurocae ED-120, Стандарт за изискванията към безопасността и работата на услугите по осъществяване на линия за предаване на данни при въздушния трафик в континенталното въздушно пространство, публикувани през май 2004 г., включващ промяна 1, публикувана през април 2007 г., и промяна 2, публикувана през октомври 2007 г.
                        
                     
                  
               “